बुरुली अल्सर
बुरुली अल्सर (जिसे बार्न्सडेल अल्सर, सियर्ल्स अल्सर, या डेनट्री अल्सर भी कहा जाता है) एक संक्रामक रोग है जो माइकोबैक्टीरियम अल्सेरांस के कारण होता है। इस संक्रमण की शुरुआती अवस्था में दर्दरहित गाँठ या सूजन देखने को मिलती है। यह गाँठ अल्सर में बदल सकती है। यह अल्सर जितना त्वचा पर दिखाई पड़ता है उसकी तुलना में अंदर कहीं अधिक बड़ा हो सकता है, और इसके चारों ओर सूजन हो सकती है। जैसे-जैसे यह बीमारी बिगड़ती जाती है, इससे हड्डी भी प्रभावित हो सकती है। बुरुली अल्सर आमतौर पर हाथ या पाँवों पर होते हैं; कभी-कभार बुखार भी आ सकता है।